Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: helyi önkormányzatokról szóló 1990. évi LXV. törvény
Paragraph Index: 461

32. §-ban — kizárólag a víz- és csatornadíjra vonatkozó szabályozást tartalmaz, s oly módon hatalmazza fel a házkezelõt e szolgáltatások díja megállapítására, hogy sem az igénybe vehetõ külön szolgáltatások körét, sem azok díját (díjfizetési módját, feltételeit) nem rögzíti. A vázoltakból kitûnik: az Lt. 35. § idézett második bekezdése lehetõvé teszi ugyan, hogy a külön szolgáltatások díját a bérbeadó (így a csongrádi önkormányzat esetében a bérbeadó nevében eljáró házkezelõ) állapítsa meg, ezt az egyedi döntést azonban az önkormányzati tulajdonban lévõ lakás esetében az önkormányzati rendeletben meghatározott keretek között lehet meghoznia a házkezelõnek. Az Alkotmánybíróság már több döntésében felhívta a figyelmet arra, hogy az önkormányzat — ha az Lt. lehetõvé teszi számára az egyedi döntések megalkotását, de ezek keretei, feltételei elfogadását az önkormányzati rendeletalkotás hatáskörébe utalja — nem mellõzheti a saját döntéshozatalát megalapozó normatív szabályok elfogadását. Az Alkotmánybíróság a vázolt alkotmányos igénynek nem megfelelõ önkormányzati rendeleti szabályozásokat a jogbiztonság alkotmányos elve sérelmének tekintette.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes